**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA U 2023. GODINI**

**Opći dio**

U odnosu na isto razdoblje prethodne godine ukupni prihodi su se povećali za 9,3 %. Neke od značajnih promjena u visini prihoda kad se gleda prva polovica tekuće godine u odnosu na prethodnu su:

* Pomoći od inozemnih vlada (631) za 2023.g. nisu ostvarene iz natječaja za programe na koje je Gradska knjižnica Beli Manastir aplicirala, kao i svake godine.
* U 2023.g. nisu ostvarene tekuće donacije od pravnih osoba.
* Pomoći proračunskim korisnicima iz proračuna koji im nije nadležan (636) povećale su se za 22,6 %. Glavni razlog tome su sredstva koja Ministarstvo kulture i medija od 2023. godine odobrava knjižnicama za tzv. „otkup knjiga,“ a dosad su direktno dobivale knjige kao dar Ministarstva.
* Prihodi po posebnim propisima (652) smanjili su se za 18,6 %.
* Donacije su u odnosu na prethodnu godinu ostvarene tek u iznosu od 53,5 %.

Kad su u pitanju ukupni rashodi, oni su se u odnosu na isto razdoblje prethodne godine povećali za 9,5 %. Sami rashodi poslovanja su se u odnosu na prošlu povećali za 1,1 %, dok su se rashodi za nabavu nefinancijske imovine povećali za 58,9 %. Neke od značajnih promjena u visini rashoda kad se gleda 2023. godina u odnosu na prethodnu su:

* Materijalni rashodi (32) su se smanjili za 15,0 %,
* Rashodi za materijal i energiju (322) su se smanjili za 20,2 %. Smanjenje se dijelom odnosi na održavanje festivala u 2022.g. koje je iziskivalo povećane troškove uredskog materijala i ostalih materijalnih rashoda, a dijelom na to što je knjižnica radila u skraćenom radnom vremenu u zimskom periodu, prema naputku osnivača, a u svrhu mjera štednje.
* Rashodi za usluge (323) smanjili su se za 0,3 %, a značajnije smanjenje bilježe intelektualne usluge i ostale usluge, što se također većim dijelom odnosi na organizaciju festivala, koji 2023. godine nije organiziran, također zbog poduzetih mjera štednje. Značajnije su povećane usluge tekućeg i investicijskog održavanja zbog nužnog renoviranja dijela knjižnice.
* Ostali nespomenuti rashodi poslovanja (329) smanjeni su za 48,9 %. Razlog tome je već spomenuti festival.
* Ostali financijski rashodi (343) smanjeni su za 26,3 %. S obzirom da pomoći iz inozemstva nisu primljene, izostao je financijski rashod koji se odnosi na primitak sredstava iz inozemstva, konverziju i moguće negativne tečajne razlike.
* Rashodi za nabavu uredske opreme i namještaja (422) povećani su za 297 % jer su odobrena značajno veća sredstva za nabavu polica za knjižničnu građu, kako od strane osnivača, tako i od nadležnog ministarstva.
* Rashodi za nabavu knjiga (424) povećani su za 7,2 % u odnosu na prethodnu godinu. Razlog tome su povećana sredstva za nabavu knjiga od strane nadležnog ministarstva.

Ukupan višak prihoda (X004) u 2023.g. je manji za 13,2 % u odnosu na isto razdoblje protekle godine jer su prihodi po posebnim propisima ostvareni u manjem obujmu. Preneseni višak iz prethodne godine sastoji se u cijelosti od prihoda za posebne namjene.

Stanje novčanih sredstava na računu Gradske knjižnice Beli Manastir na početku izvještajnog razdoblja iznosilo je 18.393,79 eura, a na kraju razdoblja 19.619,43 eura.

**Posebni dio**

**1060 PROGRAM KULTURE**

**AKTIVNOST A100601 DJELATNOST GRADSKE KNJIŽNICE BELI MANASTIR (Izvor financiranja: Opći prihodi i primici)**

Knjižnica svojim službama i uslugama potiče i širi opće obrazovanje, stručni i znanstveni rad, a posebno se zalaže za to da svi slojevi društva steknu naviku čitanje i korištenja raznolikih knjižničnih usluga.

Tijekom 2023.g. Gradska knjižnica zabilježila je sljedeći broj posjeta:

* Fizičke posjete **19.861**
* Posjete na mrežnim stranicama **29.926**
* Posjete na društvenim mrežama **110.056.**

Knjižnica je u 2023.g. imala **1.438 aktivna člana**, s tim da je novoupisanih bilo 357, 741 član je obnovio članstvo, a 340 je prenijelo članstvo.

U 2023.g. ukupno je održano **78 radionica za djecu, 4 predavanja za odrasle te 29 organiziranih skupnih vođenih posjeta knjižnici.**

Temeljni zadaci i ciljevi Gradske knjižnice Beli Manastir u 2023.g. su i više nego ispunjeni jer se uz već planirano u hodu uvode i druge aktivnosti i događanja.

**AKTIVNOST A101601 DJELATNOST GRADSKE KNJIŽNICE BELI MANASTIR FINANCIRANA IZ DRUGIH IZVORA**

Redovita djelatnost knjižnice osigurava se, osim sredstvima iz nadležnog proračuna, još i prihodima po posebnim propisima (članarine), pomoći iz države i inozemstva te nešto manje donacijama fizičkih i pravnih osoba.

Ministarstvo kulture i medija sufinancira organiziranje pojedinih događanja i rad Središnje knjižnice Mađara. Gradska knjižnica Beli Manastir ima status Središnje knjižnice Mađara u RH čiji su osnovni zadaci i ciljevi očuvanje mađarske kulturne baštine, kulturne vrijednosti i tradicija, njegovanje mađarske riječi u pismu i govoru u Baranji, ali i na čitavom području Hrvatske.

**AKTIVNOST K100602 NABAVA KNJIGA / OPREME ZA GRADSKU KNJIŽNICU BELI MANASTIR**

Osnovna je djelatnost svake knjižnice zadovoljavanje potreba svojih korisnika za knjižničnom građom. U 2023.g. ukupno je nabavljeno **1.479 jedinica građe** u vrijednosti od 25.894,37 eura te je na dan 31.12.2023.g. sveukupni broj knjižničnog fonda iznosio **73.109 jedinica knjižnične građe** ukupne vrijednosti 874.427,46 eura. Ukupan iznos sredstava za građu u sklopu aktivnosti A100602 je 6.635,72 eura. Tijekom 2023.g. posuđeno je ukupno **17.438 jedinica knjižnične građe.**

Osim nabave knjiga ulagalo se i u opremu, točnije u police za smještaj knjižnične građe u koju je uloženo **13.272,28 eura.**

**AKTIVNOST K101602 NABAVA KNJIGA / OPREME ZA GRADSKU KNJIŽNICU BELI MANASTIR FINANCIRANA IZ DRUGIH IZVORA**

Godišnji iznos nabave knjižne i neknjižne građe financiran iz drugih izvora bio je sljedeći:

* Ministarstvo kulture i medija **17.327,82 eura**
* Osječko – baranjska županija **1.000,00 eura**
* Dar **698,82 eura**
* Vlastita sredstva (prihodi po posebnim propisima) **204,09 eura.**

Osim nabave knjiga ulagalo se i u opremu u koju je iz drugih izvora (pomoći, prihoda za posebne namjene i viška) uloženo **6.586,72 eura.**

Beli Manastir, 28.3.2024.g.

 Ravnateljica:

 dr.sc. Marija Kretić Nađ